REGOLAMENT TAL-KUMMISSJONI (KEE) Nru 308/79
tas-16 ta' Frar 1979
li jemenda r-Regolament (KEE) Nru 3136/78 li jippreskrivi regoli dettaljati sabiex tiġi fissata mpsota ta' importazzjoni għaż-żejt taż-żebbuġa bl-offerta
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar l-istabbiliment ta' organizzazzjoni komuni tas-suq fiż-żjut u x-xaħmijiet ([1]), kif l-aħħar emendat bir-Regolament (KEE) Nru 1562/78 ([2]), u partikolarment l-Artikolu 16(6) miġjub fih,
Billi r-Regolament tal-Kummissjoni (KEE) Nru 3136/78 ([3]) jippreskrivi regoli dettaljati sabiex tiġi fissata l-imposta ta' importazzjoni fuq iż-żejt taż-żebbuġa bl-offerta;
Billi, rigward importazzjonijiet ta' żejt taż-żebbuġa li joriġina minn pajjiżi m`humiex membri li magħhom il-Komunità konkludiet ftehim, l-imposta li trid titħallas mill-importatur hija dik indikata fil-liċenzja u aġġustata skond ir-regoli tal-Komunità applikabbli għall-pajjiż mhux membru msemmi; billi r-Regolament (KEE) Nru 3136/78 ma jirreferix għad-disposizzjonijiet applikabbli għal importazzjonijiet ta' żejt taż-żebbuġa mill-Libanu; billi dak ir-Regolament għandu jiġi supplimentat;
Billi l-miżuri provduti f'dan ir-Regolament huma konformi ma' l-opinjoni tal-Kumitat ta'-Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
L-indent li ġej huwa miżjud ma' l-Artikolu 4(2) tar-Regolament (KEE) Nru 3136/78:
" (KEE) Nru 1620/77 tat-18 ta' Lulju 1977 dwar importazzjonijiet ta' żejt taż-żebbuġa li joriġinaw fil-Libanu (9),
_______________________
9 ĠU L 181, tal-21.7.1977, p. 4. "
Artikolu 2
Dan ir-Regolament għandu jidħol fis-seħħ fit-tielet jum wara l- pubblikazzjoni fil-Ġurnal Uffiċjali tal-Komunitajiet Ewropej..
Jibda japplika mill-1 ta' Jannar 1979.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta' Frar 1979.